**Deniz Öncü** (født 26. juli 2003 i Oslo) er en tyrkisk motorsykkelsjåfør som per 2023 konkurrerer i Moto2 for Red Bull KTM Ajo. Hans tvillingbror, Can Öncü, er også profesjonell motorsykkelfører, og brødrene har den tyrkiske tidligere verdensmesteren Kenan Sofuoğlu som mentor. De har har norsk mor, norsk pass og snakker norsk, og bor i Alanya i Tyrkia hvor deres far kommer fra. Brødrene kjører med både det norske og det tyrkiske flagget på hjelmene.

Karriere
--------

### Tidlig karriere

I 2016 konkurrerte Deniz og tvillingbroren Can i Asia Talent Cup, hvor Deniz endte på 10.plass og Can på 9. plass. De deltok også i 2017, og Deniz ble da mester og Can nummer 3.

I 2017 Red Bull MotoGP Rookies Cup kom Deniz på 4. plass og Can på 3.plass. De deltok også i 2018 hvor Deniz endte som nummer 2 bak broren Can som ble kronet til mester.

I 2018 deltok de igjen i Red Bull Rookies Cup. Begge brødrene ble med på laget Ajo Motorsport, og deltok i 2018 FIM CEV Moto3 Junior-verdensmesterskapet hvor Deniz endte på 14. plass og Can på 7.plass med tre pallplasser.

### Moto3 World Championship

#### Red Bull KTM Ajo (2019)

I 2019 deltok Deniz i to løp i Moto 3 med wildcard for Red Bull KTM Ajo etter å ha nådd minimumsalderen på 16 år. Han ble han nummer 18 i Tyskland og 17. i Tsjekkia. Can hadde fått lov til å delta fra sesongstart til tross for at han var under minstealderen på 16 etter dispensasjon fra Dorna etter å ha vunnet 2018 Red Bull MotoGP Rookies Cup og Valencias Grand Prix 2018 på wildcard. Deniz erstattet Can i ytterligere tre runder etter at Can pådro seg en skade i Misano-helgen, og Deniz endte da på 16. 24. og 19. plass.

#### Red Bull KTM Tech3 (2020-2022)

I 2020 hadde Deniz sin første hele sesong for Red Bull KTM Tech3. Han oppnådde ni poenggivende resultater og 50 poeng totalt, med 6. plass i Valencia som sesongens beste resultat. Han endte på 17. plass i mesterskapet.

I 2021-sesongen fortsatte Deniz med Tech3, og fikk sin første Moto3-pallplass med 3. plass i Barcelona, etterfulgt av to 2. plasser i Østerrike og Aragon. Han fikk også sin første pole position i Østerrike, men måtte starte bakerst fordi Tech3-teamet valgte å bytte til mønsterløse dekk, men ikke rakk å montere dem før noen få sekunder etter 3-minuttersgrensen før start. Etter løpet i Austin ble han utestengt i 2 løp etter å ha fått skylden for massiv krasj som startet med at han traff Jeremy Alcoba sitt forhjul, som så rullet på tvers av banen og hvems sykkel ble truffet av Andrea Migno og Pedro Acosta som begge ble kastet opp i luften. På mirakuløst vis gikk alle uskadd fra hendelsen, og Deniz ble erstattet av Daniel Holgado i de to løpene han var utestengt. Deniz avsluttet sesongen med tre pallplasser og kom på 11. plass i mesterskapet med 95 poeng.

#### Tilbake til Red Bull KTM Ajo (2023)

I 2023 konkurrerer Deniz for Red Bull KTM Ajo sammen med lagkamerat Joshua Carlos Antonio Rueda.

Referanser
----------

1. 1 2   www.asiatalentcup.com[Hentet fra Wikidata]
2. ↑  .
3. 1 2 3  Pressemelding (2. februar 2023). «MØT DENIZ ÖNCÜ PÅ MISANOBANEN». *MC-avisa* **(norsk)**. Arkivert fra originalen 10. juni 2023. Besøkt 10. juni 2023.
4. ↑  «Deniz Öncü».
5. ↑  Kayayerli, Damla. «Twin brothers pushing limits of motor sports».
6. ↑  «IDEMITSU - ASIA TALENT CUP». Besøkt 22. november 2018.
7. ↑  «IDEMITSU - ASIA TALENT CUP». Besøkt 22. november 2018.
8. ↑  Cup, Red Bull MotoGP Rookies. «Results | Red Bull MotoGP Rookies Cup». Besøkt 19. november 2018.
9. ↑  «Can Öncü wins the Red Bull MotoGP Rookies Cup».
10. ↑  «New Red Bull KTM Ajo Moto3 project for 2018 – Ajo Motorsport». Besøkt 22. november 2018.
11. ↑  Sports, Dorna. «Can Öncü wins the Red Bull MotoGP Rookies Cup».
12. ↑  «Blog | Can Öncü the youngest ever Grand Prix winner».
13. ↑  «Styrian Moto3: Acosta wins in wet as Garcia crashes on last lap».
14. ↑  «Austin Moto3: Guevara declared winner as huge crash ends race early».

Eksterne lenker
---------------

* (en) Deniz Öncü – Motorsport Stats Rediger på Wikidata

* (en) Deniz Öncü – MotoGP Rediger på Wikidata

* (es) Deniz Öncü – as.com Rediger på Wikidata